Στις 5 Σεπτεμβρίου 2021 στη Γουινέα έγινε πραξικόπημα, κατά το οποίο ο Πρόεδρος Αλφά Κοντέ συνελήφθη από της Ένοπλες Δυνάμεις της χώρας. Κατόπιν διένεξης και πυροβολισμών οι ένοπλοι άντρες εισέβαλαν στο προεδρικό ανάκτορο στο Κονακρί. Λίγες ώρες μετά ο Συνταγματάρχης Μαμαντί Ντουμπουγιά εμφανίστηκε στην τηλεόραση και απευθυνόμενος στους πολίτες της Γουινέας ανακοίνωσε την διάλυση της κυβέρνησης κατόπιν του πραξικοπήματος. Είπε ότι αφορμή για το πραξικόπημα ήταν *«η τραγική πολιτική κατάσταση της χώρας, η εργαλειοποίηση του δικαστικού συστήματος, η ασέβεια προς τις δημοκρατικές αρχές, η ακραία κομματικοποίηση της δημόσιας διοίκησης, καθώς και η φτώχεια και διαφθορά»*. Είπε ότι η χώρα θα βρίσκεται σε μεταβατικό καθεστώς για τους επόμενους 18 μήνες.

Την ίδια ημέρα συστάθηκε η Εθνική Επιτροπή Συμφιλίωσης και Ανάπτυξης, με αρχηγό τον Ντουμπουγιά, για να αναλάβει την προσωρινή διακυβέρνηση της χώρας.

Στις 8 Σεπτεμβρίου 2021, η συμμετοχή της Γουινέας στην ECOWAS ανεστάλη από τους αρχηγούς κρατών της ECOWAS σε μια εικονική έκτακτη σύνοδο κορυφής. Η Αφρικανική Ένωση ανέστειλε τη συμμετοχή της Γουινέας από τις δραστηριότητες και τα όργανα λήψης αποφάσεών της.

Την 1η Οκτωβρίου 2021, ο Mamady Doumbouya ορκίστηκε προσωρινός πρόεδρος.

Ιστορικό
--------

Ο Πρόεδρος Αλφά Κοντέ το 2020
Από το 1958 που η Γουινέα ανεξαρτητοποιήθηκε από τη Γαλλία μέχρι το 2010 που έγιναν οι πρώτες δημοκρατικές εκλογές η χώρα έχει κυβερνηθεί από πολλούς αυταρχικούς αρχηγούς. Μετά το πραξικόπημα του 1984 η χώρα μπήκε σε καθεστώς χούντας και ο Λανσάνα Κοντέ ανέβηκε στην εξουσία ως ο 2ος Πρόεδρος της Γουινέας. Κυβέρνησε τη χώρα μέχρι το 2008, όταν πέθανε σε ηλικία 74 ετών. Το 2010 η περίοδος της χούντας έληξε και στις πρώτες δημοκρατικές προεδρικές εκλογές που έγιναν κέρδισε ο Αλφά Κοντέ, ο οποίος επανεξελέγη το 2015 για μία δεύτερη θητεία. Μετά τις συνταγματικές τροποποιήσεις που εγκρίθηκαν με το δημοψήφισμα του 2020, η διάρκεια της προεδρικής θητείας παρατάθηκε και επιτράπηκε στον Κοντέ να διεκδικήσει την επανεκλογή του για μία τρίτη θητεία. Από τότε η δημοτικότητά του έπεσε κατακόρυφα.

Από τον Οκτώβριο του 2019 πολλοί διαδηλωτές είχαν βγει στους δρόμους και διαμαρτυρήθηκαν κατά της κυβέρνησης του Κοντέ. Οι ταραχές συνεχίστηκαν για πάνω από ένα χρόνο και οι συγκρούσεις με τις δυνάμεις ασφαλείας είχαν ως αποτέλεσμα πάνω από 50 θανάτους και πολλούς τραυματίες.

Πραξικόπημα
-----------

Την Κυριακή 5 Σεπτεμβρίου 2021, στο Προεδρικό Ανάκτορο στο Κονακρί, οι πυροβολισμοί άρχισαν από τις 8.00 το πρωί. Οι μάρτυρες είπαν ότι οι στρατιωτικοί του πραξικοπήματος είχαν κλείσει την μοναδική γέφυρα που οδηγεί στη γειτονιά του Προέδρου. Ακούστηκαν πολλοί πυροβολισμοί και ακούστηκαν φήμες για τραυματίες. Οι πραξικοπηματίες ανακοίνωσαν ότι έχουν συλλάβει και κρατούν τον 83χρονο Αλφά Κοντέ, και έδειξαν φωτογραφίες και βίντεο με τον αιχμάλωτο.

Παραπομπές
----------

1. ↑  Kasraoui, Safaa. «Coup d'Etat Confirmed in Guinea, Special Forces Capture President Alpha Conde». *moroccoworldnews.com* (στα Αγγλικά). Ανακτήθηκε στις 7 Σεπτεμβρίου 2021.
2. ↑  «Guinea coup attempt: Soldiers claim to seize power from Alpha Condé» (στα αγγλικά). *BBC News*. 2021-09-05.. Ανακτήθηκε στις 2021-09-07.
3. ↑  «Guinean soldiers claim to have seized power in coup attempt». *the Guardian* (στα Αγγλικά). 6 Σεπτεμβρίου 2021. Ανακτήθηκε στις 7 Σεπτεμβρίου 2021.
4. ↑  «La Cédéao suspend la Guinée de ses instances suite au coup d'État». *Radio France International* (στα Γαλλικά). 8 Σεπτεμβρίου 2021. Ανακτήθηκε στις 8 Σεπτεμβρίου 2021.
5. ↑  AfricaNews (8 Σεπτεμβρίου 2021). «ECOWAS suspends Guinea after coup». *Africanews* (στα Αγγλικά). Ανακτήθηκε στις 10 Σεπτεμβρίου 2021.
6. ↑  AfricaNews (10 Σεπτεμβρίου 2021). «African Union suspends Guinea following coup». *Africanews* (στα Αγγλικά). Ανακτήθηκε στις 10 Σεπτεμβρίου 2021.
7. ↑  AfricaNews (1 Οκτωβρίου 2021). «Guinée : Mamadi Doumbouya devient officiellement chef de l'État». *jeune Afrique* (στα Γαλλικά). Ανακτήθηκε στις 1 Οκτωβρίου 2021.
8. ↑  «Guinea: Soldiers claim to have seized power and dissolved government as president 'detained'». *Sky News* (στα Αγγλικά). Ανακτήθηκε στις 10 Σεπτεμβρίου 2021.
9. ↑  «Guinea: Soldiers claim to have seized power and dissolved government as president 'detained'». *Sky News* (στα Αγγλικά). Ανακτήθηκε στις 10 Σεπτεμβρίου 2021.
10. ↑  «Timeline: A year of bloody protests in Guinea». *www.aljazeera.com* (στα Αγγλικά). Ανακτήθηκε στις 10 Σεπτεμβρίου 2021.
11. ↑  «Coup d'État en Guinée : ce que l'on sait du putsch qui a renversé Alpha Condé – Jeune Afrique». *JeuneAfrique.com* (στα Γαλλικά). 5 Σεπτεμβρίου 2021. Ανακτήθηκε στις 10 Σεπτεμβρίου 2021.
12. ↑  «Coup d'État en Guinée : ce que l'on sait du putsch qui a renversé Alpha Condé – Jeune Afrique». *JeuneAfrique.com* (στα Γαλλικά). 5 Σεπτεμβρίου 2021. Ανακτήθηκε στις 10 Σεπτεμβρίου 2021.
13. ↑  «Tentative de coup d’Etat en Guinée, des putschistes affirment détenir le président Alpha Condé» (στα γαλλικά). *Le Monde.fr*. 2021-09-05.. Ανακτήθηκε στις 2021-09-10.
14. ↑  «Guinea president held in military detention, say army coup leaders». *the Guardian* (στα Αγγλικά). 6 Σεπτεμβρίου 2021. Ανακτήθηκε στις 10 Σεπτεμβρίου 2021.